שיחה:דוד בן-דוד

message: כדאי מאוד שהכתוב בערך יבהיר מהי חשיבותו האנציקלופדית של האיש, מלבד היותו אדם מרשים ורב פעלים. כן רצוי שזה יופיע כבר בפסקה הראשונה, ואם אפשר במשפט הראשון - מה טוב. עמית 00:57, 6 ביולי 2007 (IDT)
replies: text: אתה צודק. חשבתי על כך ימים אחדים בטרם התחלתי לכתוב את הערך. אחרי שאסיים, אעדכן את הפתיח שכבר רומז על האישיות הלא ידועה אך מרשימה. תן לי קרדיט עוד ימים אחדים, תמיד אפשר למחוק ערך.‏Daniel Ventura‏ 01:35, 6 ביולי 2007 (IDT)
replies: text: : סיימתי את הכתיבה ויש לי שתי הערות:
# נשאלת השאלה האם היה מקום לכתוב ערך על אדם פלוני, שספק אם יש ציבור גדול המכיר אותו. תשובתי היא חיובית שכן מדובר באיש מופת. התנהגותו ומעשיו יכולים לשמש דוגמא . בנוסף לכך הוא משקף דמות של אדם, אמנם חריג במעשיו, לדעתי משכמו ומעלה, בתקופה קריטית של היישוב היהודי בארץ ישראל.
# אין לי די מידע על האיש. מה היו מעשיו במלואן לאחר מלחמת העולם השנייה. את ספר האוטוביוגרפיה שלו אני עדין מחפש. מי שיש לו מידע אנא יוסיף אותו לערך. שבת שלום ‏Daniel Ventura‏ 10:23, 6 ביולי 2007 (IDT)
replies: text: ::אבקש את סליחתך דניאל, אבל לא הצלחת להבהיר מדוע צריך להיות עליו ערך באנציקלופדיה. אכן מדובר באיש מופת, אבל למען האמת מדובר בדור מופת, וספק אם יש הצדקה לערך על כל אחד ואחד מהם. עמית 22:15, 7 ביולי 2007 (IDT)
replies: text: ::: אין לי מה להגיד. אציין התנהגותו ומעשיו יכולים לשמש דוגמא . בנוסף לכך הוא משקף דמות של אדם, אמנם חריג במעשיו, לדעתי משכמו ומעלה, בתקופה קריטית של היישוב היהודי בארץ ישראל. . ‏Daniel Ventura‏ 22:23, 7 ביולי 2007 (IDT)
replies: text: ::::לגבי הרישא של המשפט אני מסכים איתך לחלוטין. לגבי הסיפא - אתה טועה לחלוטין. כנראה אין לך מושג אמיתי איזה מופת של מסירות והקרבה ניתן למצוא בקרב היהודים בישראל ובאירופה בתקופה זו, כך שהוא לחלוטין לא היה חריג במעשיו. עמית 22:30, 7 ביולי 2007 (IDT)

text: לפי הצעתו של משתמש:אביהו מחקתי פרטים שנראים מיותרים. עברתי על הערך שוב. נדמה לי כי הערך כולל תאור מוחשי של אירועים במהלך הלחימה נגד הגרמנים מנקודת ראות חייל יהודי שהגיע מעיירה גלותית בצכיה עד לנהר פרת, נכח כיצד יחידה צבאית מעורבת נאלצת להתפרק, מתאר את המצב בטוברוק המפוצצת, מבט נרגש על בית הקברות הבינלאומי באל אלעמין, מתאר בהבנה את רגשות האיכרים האיטלקים בסניו,מסייע לשארית הפליטה להגיע ארצה והחסד של אמת שעושה עם הרוגי כפר עציון. קשה לי להסכים עם הקביעה כי  לתאורים האלה - היחודיים לאיש - שאגב, אינו מוכר לי -  אין להם די חשיבות. קראתי די ערכים בויקיפדיה ואני איתן בהערכה על חשיבות הערך. מאוד יצער אותי אם לא יימצא האחד שצריך לתמוך בי כדי שהערך לא יעבור לעולם שכולו טוב. ‏Daniel Ventura‏ 00:33, 8 ביולי 2007 (IDT)
thread_title: הערות

message: מדובר בערך מקיף על אדם רב פעלים שנטל חלק במספר רב של ארועים ארועים היסטורים. במהותו אינו שונה מסמואל דרבן המומלץ. דני ראוי להערכה רבה על ההשקעה בערך הזה.  קרני • שיחה • משנה  01:54, 8 ביולי 2007 (IDT)
replies: text: שונה לחלוטין במהותו מסמואל דרבן (שקיבל כמה וכמה עיטורים, קרי הכרה קצת יותר רחבה בפועלו). וכן, דני בהחלט ראוי להערכה אבל חשיבות הערך לא הובהרה. חבל שאתה עושה צחוק מהנושא של הבהרת חשיבות: החשיבות צריכה לנבוע מהערך ולא מדף השיחה שלו. הייתי מאוד שמח אם זה היה קורה וניתן היה להשאיר בויקיפדיה ערך יפה שכזה, אבל תאמין לי - אני יכול לכתוב בלי שום בעיה ערך כזה בדיוק על כל אחד ואחד מבני משפחתי והשכנים שלי, כולל על עצמי (הידעת? כמעט הייתי יושב ראש התאחדות הסטודנטים, וכמעט זה מספיק, לפי הערך הנ"ל, כי לא צריך להיות באמת מישהו). עמית 10:04, 8 ביולי 2007 (IDT)
replies: text: : עמית יקירי.  אני לא יכולתי לכתוב בלי שום בעיה ערך כזה בדיוק על כל אחד ואחד מבני משפחתי והשכנים שלי, כולל על עצמי. ‏Daniel Ventura‏ 11:49, 8 ביולי 2007 (IDT)

text: :עמית לא ברור לי מדוע אתה נוקט בטון שכזה. כל חטאי הוא שהבעתי כאן את דעתי על הערך והדגמתי שאינו יוצא דופן. אין בלבי ספק שחשיבותו של האדם עולה בהרבה על זו של כוכבני ערוץ הילדים למיניהם ולא ברור לי מדוע קיומו של הערך כה מפריע לך. אני בספק אם ניתן לכתוב ערך שכזה על כל שכניך ואם כן אז אתה גר בשכונה נהדרת. איני מכיר אותך, אבל לצערי אני מכיר מקרוב את הפוליטיקה של ההתאחדות וארגוני הסטודנטים כבר שנים רבות ואיני סבור שעסקניה קרבים ולו לקרסולו של דוד בן דוד, אבל אם יכתב עליך ערך אשמח לבחון אותו בפתיחות הראויה לכך. קרני • שיחה • משנה  19:45, 8 ביולי 2007 (IDT)
thread_title:  חשיבות 

message: אני לא מבין. וש תקנון או אין תקנון. התקנון אומר: אם ויקיפד רשום אחד (מלבד כותב הערך עצמו), בעל זכות הצבעה בהצבעות מחיקה (ראו להלן), התנגדות מנומקת למחיקת הערך, תוסר התבנית) . ובכן היה אחד כזה. מדוע הוחזרה התבנית שהוסרה. לית דין ולית דיין. ‏Daniel Ventura‏ 23:38, 8 ביולי 2007 (IDT)
replies: text: : כתוב במהלך שבוע ולא שצריך להמתין שבוע. "אם במהלך השבוע הציג ויקיפד רשום אחד (מלבד כותב הערך עצמו), בעל זכות הצבעה בהצבעות מחיקה (ראו להלן), התנגדות מנומקת למחיקת הערך, תוסר התבנית" ‏Daniel Ventura‏ 23:45, 8 ביולי 2007 (IDT)
replies: text: ::אגב, האם אוריה אבידן קשור לבעל העניין עמית אבידן ? אם יש קשר נדמה לי שאתה לא רשאי לטפל בנושא. ‏Daniel Ventura‏ 23:47, 8 ביולי 2007 (IDT)
replies: text: :::אני מאוד משתדלת לא להתעצבן משטויות ויקיפדיות, לפעמים אני מצליחה. הפעם לא. זה שאתה יוצר כפילות פה ובדף השיחה שלי , ניחא. זה שאתה לא טורח לבדוק מה שמי - על זה קשה לי לעבור בשתיקה. ולעצם העיניין: הקשר ביני לבין עמית גלוי וידוע לקהילה. אין שום בעיה עם העריכה - אני ערכתי כך כי עמית ביקש ממני והקפדנו לציין זאת - השקיפות מלאה. אוריון 10:39, 9 ביולי 2007 (IDT)

text: כתבתי לי בדף השיחה, כאשר מבקשים לבצע משהו "כי עמית ביקש ממני " יש לבדוק גם האם זה מקובל. ומה שאת עשית היה מנוגד לתקנון. ‏Daniel Ventura‏ 11:29, 9 ביולי 2007 (IDT)
thread_title:  לית דין ולית דין 

message: לדעתי יש לבחור חשיבות, אבל אכן היה קשה לחלץ אותה מהערך. דניאל, התוכל לפרט יותר על תקופתו כראש הישוב ההיסטורי והמעניין כפר עציון, ופחות על סיפור חייו האישי המרתק? זכור כי באותה תקופה היו לרבים מאוד סיפורי חיים מרתקים, שלא בטובתם. קומולוס • שיחה 00:43, 9 ביולי 2007 (IDT)
replies: text: ניסיתי לייצור קשר עם האיש. עד עכשיו ללא הצלחה. אם שמת לב הוא לא היה יכול להיות "ראש הישוב ההיסטורי והמעניין כפר עציון" תקופה ארוכה. הוא שיקם את יוצאי הכפר בבנית המושב ניר עציון. אבקש להבהיר, לא מדובר בעסקן. לדעתי מדובר במנהיג טבעי, לא בולט שהיה בזמן המתאים במקום המתאים. ההישגים שלו: הנהגת הפלסים בפינוי המוקשים, בבלגן הגרמני בחזית סניו, ריכוז שארית הפליטה בבלגיה ובהולנד ( הוא היה אחד משלושת המרכזים הרישמיים), הנהגת יוצאי גוש עציון בשבי ושיקומם , בין השאר בפעולה מורכבת של ליקוט העצמות והקמת ניר עציון. אני מחפש את הספר ומקווה להשיגו.  קשה לכתוב על אדם בלי לייצור קשר עימו, אך זה לא מפחית מחשיבותו.לילה טוב. ‏Daniel Ventura‏ 01:33, 9 ביולי 2007 (IDT)
thread_title:  שכתוב פסקת הפתיחה 

message: אני מבקש מכל הנוגעים בדבר לא להסיר את התבנית לפחות עד יום חמישי הקרוב. המטרה היא דיון, לא לאשר שיש שני ויקיפדים שתומכים בחשיבות. אני רוצה יותר מזה. אל תקטעו את הדיון ותעודדו הצבעות מיותרות. ממילא אפשר להוריד את התבנית בכל עת, אין מה להחפז. קומולוס • שיחה 00:48, 9 ביולי 2007 (IDT)
replies: text: מקבל. ‏Daniel Ventura‏ 01:26, 9 ביולי 2007 (IDT)
thread_title:  תבנית חשיבות 

message: הערך נראה לי ראוי ביותר. אם מרכז זלמן שזר החליט שמספיק חשוב לכלול את סיפורו לצד סיפורו של רפול הרמטכ"ל (ראו הספר שהוספתי לקישורים) נראה לי כי גם ויקיפדיה יכולה לאשר את הכללת הערך היפה שנכתב.
--Yoavd 07:49, 9 ביולי 2007 (IDT)
replies: text: תודה. שלחתי לך מייל.‏Daniel Ventura‏;

text: יואב, תודה על הקישור, יחד עם זאת אין לקישור מקום בערך היות ואינו מוסיף מידע על מושא הערך. כראיה לחשיבות הערך גם איננו סביר: החשיבות של נושא כלשהו צריכה להסתמן מתוך עצמו, לא מתוך הכללת שמו בעיתון או בספר כלשהו. קראתי היטב את מה שכתוב בקישור שהבאת, ותראה מה כתוב שם - שסיפורו של בן דוד מובא כדוגמה לסיפור חיים אופייני לאותה התקופה - לא יוצא דופן, לא מיוחד במינו - סיפור חיים סטנדרטי לחלוטין. וזה בדיוק מה שאני טוען וחוזר וטוען: מדובר בסיפור חיים מעניין אבל האיש עצמו אינו דמות אנציקלופדית! הוא לא זכה לשום הכרה רשמית בפועלו, לא בדרך של הבחרות לתפקיד, לא בדרך של הכרה על ידי פרס (לו לפחות היו מספרים לי שנבחר להדליק משואה ביום העצמאות!), לא בדרך של יצירה עצמאית משלו - אף אחת מהדרכים שמביאות אדם לערך באנציקלופדיה! אני מאוד מבקש: אנא אל תבהירו חשיבות על ידי ראיות שהאדם אוזכר בספר זה או אחר, דברו על האדם עצמו: מה הוא עשה או היה שמחייב ערך אנציקלופדי אודותיו. עמית 08:44, 9 ביולי 2007 (IDT)
replies: text: :::: לתשומת לבך. עכשיו מצאתי: "על פעילותו באירופה זכה להדליק משואה ביד ושם בתום 50 שנה למלחמת העולם השנייה." ‏Daniel Ventura‏ 05:05, 12 ביולי 2007 (IDT)

text: עמית הנכבד. אני לא בטוח שקראת מה שכתבת:
# "סיפור חיים סטנדרטי לחלוטין".
# כמה קפצו למים למפרץ חיפה, לארץ לא מוכרת, ללא ידיעת שחיה, על מנת להגשים את חלומם.
# כמה ויתרו זמנית על הווי יהודי והתגייסו לפלוגה מעורבת בצבא הבריטי, שבה נהרג יהודי בתגרה, על מנת להצטרף למאמץ המלחמתי נגד הגרמנים. וזאת 6 חודשים אחרי שהצבא הבריטי המלכותי לא נתן לו להיכנס לארץ וגרם לטביעת - חבריו לנסיעה באוניה -  מאות פליטים !
# מי עמד בראש פינוי המוקשים בשדה שפוזר ללא סדר על ידי הגרמנים ברגע האחרון לפני הכניעה.
# מי "ערק" מהצבא הבריטי המלכותי ( כאשר בריטניה הייתה אימפריה) ונשאר באירופה לעודד את שארית הפליטה ולארגן אותה לעליה
# ואחרון, שיקום אלמנות ויתומי כפר ציון על ידי בניית הבית החדש בניר עציון.
# אם הדלקת משואה ביום העצמאות זה הקריטריון, כדאי שתכיר כיצד בוחרים את האנשים ואז נדבר - זה אפילו שווה ערך בןיקיפדיה ! (אם עדין אין)
כל זה היה עושה, כדבריך,  "חייל בצבא נפוליון". ואתה אומר עוד שהשיקולים שלך עניניים. ‏Daniel Ventura‏ 09:11, 9 ביולי 2007 (IDT)
replies: text: : התגובה שלי אשים בדף השיחה ואני מציע כי הדיון יימשך שם. ‏Daniel Ventura‏ 09:18, 9 ביולי 2007 (IDT)
replies: text: ::לשניה לא טענתי שסיפור חייו אינו מרשים, אך טענתי, ואני שב וטוען, כי ככל שזה מפליא אותך - סיפור חייו אינו יחודי. אני יכול בלי להתאמץ להביא לך עשרות ואף מאות סיפורים כאלו (פתח למשל את "ספר הפרטיזנים" ותמצא כאלה בלי סוף). דניאל - אתה כנראה לא מכיר את התקופה. עמית 09:31, 9 ביולי 2007 (IDT)

text: ::בכל מקרה, פניתי לאברהם אמיר כמומחה לתקופה על מנת לקבל את חוות דעתו. עמית 09:35, 9 ביולי 2007 (IDT)
replies: text: ::: זו התגובה הכי יפה שקבלתי "דניאל - אתה כנראה לא מכיר את התקופה" ידידי המלומד אני הייתי שם וחוקר את הנושא מאז שלמדתי לעיין בעתונות ובספרות עברית ןלועזית . ( יש לי אגב שלושה חוברות פרטיות בנושא - רק לילדים שלי - לא להפצה) ואתה עוד ... שתהיה לי בריא. ‏Daniel Ventura‏ 09:39, 9 ביולי 2007 (IDT)
replies: text: :::: כבודו של אברהם אמיר  במקומו מונח. אך קיים הבדל תהומי בין מי שהיה באירופה בשנות השואה לבין מי שהצליח להגיע ארצה לפני השואה - כמעט שמים וארץ. ‏Daniel Ventura‏ 09:41, 9 ביולי 2007 (IDT)
thread_title:  חשיבות הערך 

message: מעיון בערך, אין ספק שהוא צריך להישאר. אבל הוא צריך עריכה מאסיבית. החשיבות טובעת בפרטים שאו שצריכים להיות במקום אחר, או שלהם באמת אין מקום אנציקלופדי למשל לא צריך לפרט על טוברוק. בשביל זה יש לזה ערך. הערך כתבו יותר מידי כמו תמצית של סיפור אישי, מאשר כערך אנציקלופדי, וזה בעוכריו.
אגב, אם הוא הדליק משואה ביום העצמאות יש לציין את זה בערך (כולל באיזו שנה)
eman • שיחה • ♥ 14:02, 9 ביולי 2007 (IDT)
replies: text: תודה על התגובה:
# נדמה לי שהוא לא הדליק משואה ביום העצמאות. הגבתי על זה היות ומישהו כתב לי שזה קריטריון לחשיבות האדם וחשוב כי אכתוב באיזו שנה ! סליחה על אי ההבנה.
#  הנושא של הפרטים היא שאלה מענינית. יש אימרה ידועה כי יש חשיבות דווקא לפרטים הקטנים. מהם מתקבלת התמונה.  ההכללות לפעמים מכהות.
# על טומרוק יש ערך. אבל אצל דוד בן דוד קראתי על המסירות של שליית מוקשים ליד נמל כאשר יש הפצצה מסיבית של מטוסים גרמניים. שלחו לשם את הארץ ישראליים והם לא הניעו אף.
# הבאתי גם את התאור  של בית הקברות ב"אל אלמין"  - כולם ביחד בסוף.
# לא פחות יפה התאור שלו ששמתי במרכאות על גורל האיכר האיטלקי הפשוט שמוצא עצמו בתום המלחמה עם שדה מלא "מוקשים".
אני סבור כי הפרטים הקטנים האלה נותנים את התמונה הכללית. בזה גם חשיבות סיפורו של דוד בן דוד: אבחנה קולעת של המציאות.
מכל מקום תודה על הערות. ‏Daniel Ventura‏ 14:19, 9 ביולי 2007 (IDT)
replies: text: :לא אמרתי שלא צריך לכתוב כלום על התקופה בה הוא היה בטוברוק. אבל  אין צורך לפרט מה בכלל היה הקרב על טוברוק, וההיסטוריה לפני, אלא לנסות להצטמצם לחלקים בהם הוא באמת פעל במסגרתו.

text: :בכל מקרה, כדאי שמישהו אחר יעשה את העריכה. זה קשה (ואני יודע מנסיון אישי) למישהו שכתב משהו "לוותר" על דברים שהוא כתב...

text: :eman • שיחה • ♥ 14:29, 9 ביולי 2007 (IDT)
replies: text: :: מסכים. אבקש להוסיף שכאשר מביאים נושא אחר בתוך האחר חייבים לתת הקדמה קצרה. אני חוזר לערך ואבדוק מה ניתן לקצר "מה בכלל היה הקרב על טוברוק, וההיסטוריה לפני". שוב תודה. ‏Daniel Ventura‏ 14:32, 9 ביולי 2007 (IDT)
replies: text: ::: אני לא מחפש להתנצל, אך יש 3 משפטי הקדמה: מה זה טוברוק, הכיבוש הבריטי, המצור הגרמני ובמשפט הרביעי בא יחידתו של בן דוד, הפועלת בנמל ימי בתנאי מצור לאחר ההישג הבריטי החשוב. יש עבודה שחורה ואפורה והם מבצעים זאת במסירות. ממש לא נראה לי מה יש לקצר בלי לפגוע בהבנת בתוכן . שוב תודה על תשומת הלב‏Daniel Ventura‏ 14:36, 9 ביולי 2007 (IDT)
replies: text: ::::תן לי לנסות, ואם לא מוצא חן בעיניך, תשחזר. זה ערך אינציקלופדי, לא סיפור. אם תיקח את "סיפורו" (שהוא ללא ספק מרתק) ותשמיט ממנו משפטים כדי שיהיה קצר, זה לא יהפוך את הטקסט לערך אנציקלופדי. הניסוח צריך להיות שונה. תן לי רבע שעה עם הערך, ועיין בעריכה שלי. קומולוס • שיחה 15:22, 9 ביולי 2007 (IDT)

text: קבלתי. הערך לרשותך. אם אמצא משהו חריג - חריג - חריג (שלוש פעמים) שמרגיז אותי ( אני מניח שלא אמצא) אז אתקן חזרה. מודה מקרב הלב על היחס. ‏Daniel Ventura‏ 15:31, 9 ביולי 2007 (IDT)
replies: text: : מצטער מצאתי חריג אחד: הבאתי גם את התאור  של בית הקברות ב"אל אלמין"  - כולם ביחד בסוף. אשפר אותו. ‏Daniel Ventura‏ 22:20, 9 ביולי 2007 (IDT)
thread_title:  יש חשיבות, אבל צריך עריכה. 

message: איך יתכן שהשתתף במערכת טוברוק שהתחוללה בין ינואר ליוני 1941 אם התגייס לצבא הבריטי במאי 1941 ועוד הספיק לטייל למדבר הסורי וליקנעם קודם לכן? קומולוס • שיחה 16:13, 9 ביולי 2007 (IDT)
replies: text: :: ראה תגובה בדף השיחה פלוגה 743 מזל שהאתר הזה עוד קיים . הבנתי כי הוא בפירוק משנת 2000. צריך להזדרז ללמוד את הנושאים הקשורים. לטוברוק הם הגיעו אחרי הכיבוש הבריטי - בינואר 1943 . אגב לא נאה להשתמש בביטוי "טיול" - להיות יחד עם ערבים ביחידה אחת, באמת צריך מסירות נפש. ‏Daniel Ventura‏ 16:36, 9 ביולי 2007 (IDT)
replies: text: :::לא התכוונתי לזלזל, מצטער. אני שמח שטיפלנו בבעיה הזאת. הידוע לך באיזה אוניה עלה? כתוב בערך פאטריה שהמגורשים הגיעו משלוש ספינות מעפילים. אני חושב שכדאי לכתוב על איזו מהן היה בן דוד. כמו כן אם ידועים לך פרטים נוספים על ילדותו, היכן נולד, היכן למד ואיך הצליח לעלות לישראל מאירופה הכבושה על ידי הנאצים בשנת 1940 שבה כבר השתוללה המלחמה. קומולוס • שיחה 16:45, 9 ביולי 2007 (IDT)

text: ברשותך אפרט במייל. ‏Daniel Ventura‏ 16:48, 9 ביולי 2007 (IDT)
replies: text: :"להיות יחד עם ערבים ביחידה אחת, באמת צריך מסירות נפש"??? אני מבין שאתה כועס, אבל תזהר מאוד במה שאתה כותב. כי הערות מסוג זה יבטיחו לך בדיוק את התוצאה ההפוכה. אביהו • שיחה 07:19, 10 ביולי 2007 (IDT)
replies: text: :: אני מוכן לתקן. הפלוגות המעורבות פעלו יחד עד שלב מסויים. המניעים של המגוייסים משני העמים היו כלכליים.  ראו בערך : הייתה אבטלה בארץ והגיוס לצבא עם שירות בעורף, שנשאר בארץ נראה לרבים כהסדר טוב.  ( אם כי דוד בן דוד גוייס מטעם ההגנה במסגרת מכסות, כמו הרב אריה בינה  - כלומר היה מיעוט אידאליסטי גם) דוד בן דוד מספר כי אט אט גברו החיכוחים ובסוף פרצו תגרות וחייל יהודי נהרג ואז החליטו על פירוק היחידות.‏Daniel Ventura‏ 08:31, 10 ביולי 2007 (IDT)
thread_title:  עניין בעייתי בערך - התנגשות תאריכים 

message: התאור של דוד בן דוד של בית הקברות מרשים אותי. "אחוות הקבורי" כתבתי לבריטניה כדי לקבל פרטים: I wrote a article in Hebrew Wikipedia
can you tell how many grave
in cimitery a EL-ALAMAIN
and how many country their born in country buried a cimitery
--
I read in one article that German was buried in thr same cimitery
thank you for the information
בינתיים אני מחזיר חלק מהפרטים שנמחקו.‏Daniel Ventura‏ 22:19, 9 ביולי 2007 (IDT)
replies: text: :דניאל. אין ספק שהתיאור מרשים, אבל הוא לא רלוונטי לערך שעוסק בבן דוד. אפשר להכניס אותו לערך על בית הקברות באל-עלמיין. בערך על בן דוד יש להסתפק (אולי) במשפט כמו "ביקר במקום והתרשם ממנו עמוקות" או כפי שכתבתי בערך, ולא להכניס את "הסיפור של בן דוד". אין בויקיפדיה מקום ל"סיפורים אישיים מרתקים" בזכות עצמם. הם יכולים לעלות מבין השורות של ערך אינפורמטיבי על אדם שיש לו חשיבות. האם אתה מבין מה אנחנו מנסים לעשות כאן? קומולוס • שיחה 09:51, 10 ביולי 2007 (IDT)
replies: text: : מצטער. אך בזה אני חלוק עליך. "התרשם ממנו עמוקות" - זה שטויות . לציין את גורל הלוחמים בסופו של דבר הם ביחד - זה נושא. אם אקבל את הפרטים שאני מחפש, עוד הוסיף כי באותו מקום קבורים זה ליד זה חיילים מ-30 מדינות יחד עם 40 יהודים, מוסלמים ונוצרים מארץ ישראל. זה מידע רלוונטי. הוא גם נותן מימד אחר על המלחמות. בסוף גם חייל גרמני וגם חייל הינדי מגיעים לאותו המקום ... לאותו גורל...אם תמחוק לי את הקטע, אני לא אחזיר אותו, אבל אצטער. המקום הוא לא בערך אל-אלמין. הקטע מביע הבנה אנושית אוניברסלית שדוד בן דוד ניחן בה - ראה איך הוא מתבטא על האיכר האיטלקי. מרשים הרגש האנושי. זה הדבר היפה שנותר בלב הגהינום שהיה - ההשתתפות ברגשות הזולת ‏Daniel Ventura‏ 10:47, 10 ביולי 2007 (IDT)
replies: text: ::העובדה שקבורים שם אנשים מ-x מדינות היא יפה וחשובה, אבל מקומה בערך על בית הקברות ולא בערך על בן דוד. אי אפשר לכתוב באנציקלופדיה על "רגש אנושי". זה פשוט לא המקום. אפשר לכתוב ביוגרפיה של בן דוד, או רומאן היסטורי, אבל בערך האנציקלופדי עליו יש רק רשימת מכולת יבשה של עובדות שניתן לאמת. את רגשותיו ותחושותיו אי אפשר לגבות במקורות היסטוריים, ולכן אין להם מקום כאן. קומולוס • שיחה 12:16, 10 ביולי 2007 (IDT)
thread_title:  בית הקברות הצבאי באלעלמין 

message: במקרה הגעתי לערך הזה. אולי מישהו יסביר לי למה בערך זה אין תבנית "הבהרת חשיבות" כמו שיש אצל "דוד בן דוד" ‏Daniel Ventura‏ 20:00, 10 ביולי 2007 (IDT)
replies: text: כי היא מגישה ואשת תקשורת מוכרת. אנחנו כותבים על כאלה. אנחנו לא כותבים על חיילים, אבל על ראשי ישובים כן. קומולוס • שיחה 20:25, 10 ביולי 2007 (IDT)
replies: text: : הוא היה ראש ישוב כפר עציון. ‏Daniel Ventura‏ 23:01, 10 ביולי 2007 (IDT)
replies: text: ::אני יודע, ולדעתי זו העילה לכך שהוא צריך להופיע כאן, בסופו של דבר. קומולוס • שיחה 00:58, 11 ביולי 2007 (IDT)
replies: text: ::: סוף סוף השגתי את הספר שלו ועדכנתי את הפרקים הראשונים: בעיקר  על ילדותו ועל שהייתו באירופה אחרי המלחמה. עוד לא הגעתי לכפר עציון. כבר על זה מגיע לו את תשומת הלב. מכל מקום, שוב תודה על ההגהה, העידוד ואפילו על חילוקי הדעות. אגלה לך ב-4 עיניים או ב-10 אצבעות המחשב, אחד הדברים היפים בויקפדיה שאני מגלה שאפשר לשוחח גם עם אנשים בעלי מערכת ערכים שונה לחלוטין. השאלה היחידה שיש לי, בשעה 1:18 בלילה, האם עדין אנו עם אחד. ‏Daniel Ventura‏ 01:19, 11 ביולי 2007 (IDT)
replies: text: ::::אוסיף ואומר, שנראה לי מקריאת הערך שהוא צריך להתמקד בכך (בתקופתו בגוש עציון, ומעשיו אחרי זה הקשורים לגוש), כי שם באמת היה לו תפקיד ייחודי. אם מראש היית נוהג כך, יכול להיות שלא היה ספק בקשר להשארת הערך.

text: ::::eman • שיחה • ♥ 17:15, 11 ביולי 2007 (IDT)
replies: text: :::::אני מציע להשאיר בינתיים. הקיצוץ של סיפורי המלחמה עלי, דניאל ירחיב על הקמת ניר עציון ותקופת טרום המדינה בכפר עציון. עמית - מקובל עליך? קומולוס • שיחה 17:23, 11 ביולי 2007 (IDT)
thread_title:  [[רונית כפיר]] 

message: שלום, ב:ויקיפדיה:ביקורת עמיתים#דוד בן דוד ביקש משתמש:‏Daniel Ventura‏ לשמוע "האם יש מקום לערך". לאחר קריאה מדוקדקת הגענו למסקנה שאף על פי שהאדם שעליו כתוב הערך הוא אדם מרתק ורב פעלים, הרי שבאנציקלופדיה אין מקום לערך. א&ג מלמד כץ • שיחה 21:26, 10 ביולי 2007 (IDT)
thread_title:  דעה אישית 

message: לבקשת עמית אני תורם את חלקי לדיון. אני דווקא בעד השארת הערך בויקיפדיה העברית. האיש ומחנהו האידאולוגי רחוקים מהשקפת עולמי (כפי שהיא מתבטאת בדף המשתמש שלי), אך אני סבור כי כאיש שיש לו עבר עתיר ארועים בתולדות היישוב והמדינה, הוא זכאי לערך משלו. הקורא את תולדותיו לומד פרק בעברנו שאינו מוכר לרבים, ובזה ממלא הערך את תפקידו האנציקלופדי - להאיר עוד תחום או פינה בחיינו ובעברנו.  אברהם אמיר 22:09, 10 ביולי 2007 (IDT)
replies: text: לאחר קריאה וחשיבה יש עוד תומך בהשארת הערך סופר מריו 06:34, 11 ביולי 2007 (IDT)
replies: text: :תוכל בבקשה גם לפרט את שיקוליך? עמית 17:00, 11 ביולי 2007 (IDT)
thread_title: תרומת מה

message: הועבר מדף שיחה של משתמש:עמית אבידן.
לפי הנהלים, מספיק שמשתמש רשום אחד מסביר את חשיבותו של ערך מסויים, והתבנית צריכה לרדת. אין להחזיר את התבנית לאחר שהחשיבות הובהרה. ‏eytanar‏ • שיחה • תרומות 20:44, 11 ביולי 2007 (IDT)
replies: text: כאשר מדובר בדוד בן דוד לית דין ולית דיין. נדמה לי שכבר 4 הסבירו את חשיבותו של הערך . התבנית במקומה כבר שבוע כמעט ! והנימוקים מכאן ועד הודעה חדשה כמו  : אם הוא ראוי לויקיפדיה איך זה שהוא לא הדליק עדין משואה ביום העצמאות ? ‏Daniel Ventura‏ 21:12, 11 ביולי 2007 (IDT)
מועתק לדף השיחה של הערך.‏Daniel Ventura‏ 21:12, 11 ביולי 2007 (IDT)
replies: text: :יש הרבה תומכים בהשארת הערך. גם אני, והנימוקים (למרות שלא חייבים לנמק) הערך משקף תקופה, מייצג קבוצת עילית שהביוגרפיה שלה דומה, ובנוסף לכל - כתוב למופת, כמו שדני יודע לכתוב. מוטי ק. •  שיחה 21:41, 11 ביולי 2007 (IDT)
replies: text: :: תודה. ועכשיו אני עובר לסיים את עדכון הערך מסע לבטן האדמה. היש קשר ? התשובה בהערה מוסתרת ( הקש עריכה ותראה את התשובה)  ‏Daniel Ventura‏ 21:55, 11 ביולי 2007 (IDT)
thread_title:  תבנית חשיבות 

message: עובר מדף השיחה של משתמש:Daniel Ventura  "שלום דני, הגעתי לערך הזה במסגרת המתקפה שלי על קטגוריית דורשי העריכה (בינתיים אני באות ד'...) האם סיימת את העבודה על הערך? אם כן (ככה זה נראה), אני מציע שתסיר את תבנית העריכה המוצבת כרגע בראשו. נריה 16:05, 17 ביולי 2007 (IDT)
replies: text: אני סיימתי את הכתיבה. לא אני שמתי את התבנית. מצידי אפשר להסירה. אך לא נהוג שכותב הערך מוריד תבניות שמומחים לעריכה שמים בו.  מי ששם את התבנית, במקרה זה, הצדק עימו.  מן הסתם, יש משפטים וקטעי משפטים שאפשר  להוריד אותם, למרות שאיני מזהה אותם.  אבל צריך לעשות זאת בתבונה ולא להוציא לערך את ה"נשמה" שלו. מעט פיקנטריה, במקום הנכון, תועיל לקריאת הערך. ‏Daniel Ventura‏ 17:08, 17 ביולי 2007 (IDT)
replies: text: :רק כעת ראיתי שהתבנית הוצבה לאחר סיום העבודה שלך. נריה 17:36, 17 ביולי 2007 (IDT)
replies: text: :: עבודה נעימה. אשמח אם תקבל את המשימה על עצמך. אבל ברחמים. ‏Daniel Ventura‏ 18:23, 17 ביולי 2007 (IDT)
thread_title: תבנית עריכה

message: יצא הזכות בחלקי ואני קרובו של דוד בן דוד
ממה שנאמר ממנו, נפלו הרבה גוזמות בערך שעל שמו ועל כן יש לקחת בערבון מוגבל את הדברים הנאמרים 
מי שרוצה דברים על דיוקם יש ספר יפה שלו " גשר על פני תהומות"
thread_title:  מהנ"ל עצמו 

message: התחלתי לערוך, אך נראה שצריך לקצץ חלקים רבים מהערך וזה קצת בעייתי עבורי. דרך - שיחה 03:52, 11 באוקטובר 2010 (IST)
thread_title: עריכה

message: <קטע התחלה="1404725760832" />
=== פרטי הדיווח ===
אז למה כתוב עליו שהוא היה? היה זה משהו שהוא כבר לא בחיים. דווח על ידי:  217.132.69.47 12:36, 7 ביולי 2014 (IDT)
replies: text: אתה צודק, אין לכתוב "היה" על אדם שעודנו בחיים. תיקנתי את זה. גילגמש • שיחה 14:00, 7 ביולי 2014 (IDT)
<קטע סוף="1404725760832" />
thread_title:  דיווח על טעות 

message: אז למה כתוב עליו שהוא היה? היה זה משהו שהוא כבר לא בחיים. דווח על ידי:  217.132.69.47 12:36, 7 ביולי 2014 (IDT)
replies: text: אתה צודק, אין לכתוב "היה" על אדם שעודנו בחיים. תיקנתי את זה. גילגמש • שיחה 14:00, 7 ביולי 2014 (IDT)
<קטע סוף="1404725760832" />
thread_title:  פרטי הדיווח